CELEX: 
Language: da
Date: 2020-10-28 00:00:00
Title: KOMMISSIONENS DELEGEREDE FORORDNING (EU) …/… om ændring af bilag IV til Europa-Parlamentets og Rådets forordning (EU) 2018/841 for så vidt angår de skovreferenceniveauer, som medlemsstaterne skal anvende i perioden 2021-2025

BEGRUNDELSE
            
            
               1.BAGGRUND FOR DEN DELEGEREDE RETSAKT
            
            
               Europa-Parlamentets og Rådets forordning (EU) 2018/841 om medtagelse af drivhusgasemissioner og -optag fra arealanvendelse, ændret arealanvendelse og skovbrug i klima- og energirammen for 2030 og om ændring af forordning (EU) nr. 525/2013 og afgørelse nr. 529/2013/EU
                  1
               , der blev vedtaget den 30. maj 2018, er en afgørende del af Unionens bestræbelser på at reducere de samlede drivhusgasemissioner med mindst 40 % senest i 2030. 
            
            
               Ved forordning (EU) 2018/841 integreres emissioner og optag fra skovbrug og andre arealanvendelser for første gang i Unionens klima- og energiramme for perioden 2021-2030. Det indebærer, at medlemsstaterne skal sikre, at de regnskabsførte drivhusgasemissioner fra arealanvendelse, ændret arealanvendelse og skovbrug opvejes, ved at der mindst optages en tilsvarende regnskabsført mængde CO₂ fra atmosfæren. 
            
            
               Ved forordning (EU) 2018/841 fastsættes regler for regnskabsføring af emissioner og optag, som forekommer i de arealopgørelseskategorier, der er nævnt i artikel 2 i forordning (EU) 2018/841, på medlemsstaternes områder. Navnlig indeholder artikel 8 i forordning (EU) 2018/841 regler for regnskabsføringen af emissioner og optag i arealopgørelseskategorien forvaltede skovarealer. For det første indeholder artiklen regler for fastlæggelse af skovreferenceniveauer, og for det andet fastlægges proceduren for optagelse af skovreferenceniveauer for perioderne 2021-2025 og 2026-2030 i bilag IV til forordning (EU) 2018/841.
            
            
               For den første regnskabsperiode (2021-2025) blev medlemsstaterne i henhold til artikel 8, stk. 3, i forordning (EU) 2018/841 pålagt at fastsætte deres skovreferenceniveau og forelægge det for Kommissionen som led i en national regnskabsplan for skovbrug senest den 31. december 2018. 
            
            
               I henhold til artikel 8, stk. 6, i forordning (EU) 2018/841 foretager Kommissionen en teknisk vurdering af de nationale regnskabsplaner for skovbrug med henblik på at vurdere, om de foreslåede skovreferenceniveauer er i overensstemmelse med de principper og krav, som er fastsat i artikel 8, stk. 4 og 5, og i artikel 5, stk. 1, i forordning (EU) 2018/841. Kommissionen pålægges endvidere at konsultere eksperter, som medlemsstaterne har udnævnt, samt civilsamfundet og interessenter. I henhold til betragtning 18 i forordning (EU) 2018/841 bør den tekniske vurdering endvidere bygge på god praksis og erfaring i forbindelse med eksperternes revision under De Forenede Nationers rammekonvention om klimaændringer (UNFCCC). Den Stående Skovbrugskomité blev oplyst om resultaterne af den tekniske vurdering på sit 154. møde den 20. september 2019.
            
            
               Under forhandlingerne om forordning (EU) 2018/841 har Kommissionen i den erklæring om inddragelse af eksperter, der er rettet til Europa-Parlamentet, påtaget sig at sikre, at artikel 8, stk. 6, i forordning (EU) 2018/841 gennemføres korrekt gennem oprettelsen af en ekspertgruppe under Kommissionen med ansvar for den tekniske vurdering. Kommissionen erklærede nærmere bestemt, at ekspertgruppen bør omfatte enkeltpersoner, der udnævnes personligt og handler uafhængigt og i offentlighedens interesse. 
            
            
               Desuden er der i artikel 8 fastsat en klar tidsplan og en beskrivelse af andre tiltag, som medlemsstaterne og Kommissionen skal tage, før skovreferenceniveauerne fastlægges ved hjælp af delegerede retsakter, såsom udstedelse og offentliggørelse af tekniske anbefalinger og revision af de foreslåede referenceniveauer. 
            
            
               Ved artikel 8, stk. 8 og 9, tillægges Kommissionen beføjelser til at vedtage delegerede retsakter om ændring af bilag IV til forordning (EU) 2018/841 for at fastsætte det skovreferenceniveau, som medlemsstaterne skal anvende i perioden 2021-2025. Ved artikel 8, stk. 10, pålægges Kommissionen senest den 31. oktober 2020 at vedtage den eller de nævnte delegerede retsakter for perioden 2021-2025.
            
            
               2.HØRINGER FORUD FOR RETSAKTENS VEDTAGELSE
            
            
               Den 30. oktober 2018 nedsatte Kommissionen Ekspertgruppen om Arealanvendelse, Ændringer i Arealanvendelse og Skovbrug (LULUCFEG)
                  2
               , der har til opgave at bistå Kommissionen med den tekniske vurdering af de nationale regnskabsplaner for skovbrug, der er nævnt i artikel 8, stk. 6. LULUCFEG består af 10 medlemmer, der handler som uafhængige enkeltpersoner, 5 medlemmer fra forskningsinstitutioner og ikkestatslige organisationer, 27
                  3
                medlemmer fra medlemsstaternes kompetente myndigheder med op til 2 repræsentanter hver, 3 medlemmer fra andre offentlige enheder og tredjelande og 7 observatører. LULUCFEG's sammensætning og mødereferater findes i Kommissionens register over ekspertgrupper
                  4
               .
            
            
               Der er afholdt fire møder i LULUCFEG og en skriftlig høring om dette udkast til delegeret retsakt. LULUCFEG trådte sammen første gang den 6. februar 2019 og nåede til enighed om sine arbejdsmetoder. Hensigten med mødet i LULUCFEG den 1.-12. april 2019 var at analysere alle de nationale regnskabsplaner for skovbrug, som medlemsstaterne havde forelagt, og vurdere de foreslåede skovreferenceniveauer. Ekspertgruppens udtalelser og referatet af mødet er offentligt tilgængelige
                  5
               . Ekspertgruppen mødtes igen den 2. og 3. oktober 2019 for at drøfte de hyppigt forekommende tekniske problemer og foreslå løsninger. LULUCFEG drøftede den 26. og 27. maj 2020 Kommissionens vurdering af de reviderede nationale regnskabsplaner for skovbrug, herunder de reviderede skovreferenceniveauer og de skovreferenceniveauer, der skal fastsættes i den delegerede retsakt. LULUCFEG bakkede op om Kommissionens synspunkter og tiltag.
            
            
               Endelig blev LULUCFEG fra den 22. juni 2020 til den 6. juli 2020 hørt skriftligt om udkastet til delegeret forordning.
            
            
               I overensstemmelse med kravene til bedre regulering offentliggjorde Kommissionen udkastet til delegeret forordning med henblik på at modtage feedback i perioden fra den 17. august 2020 til den 14. september 2020. Der er modtaget 35 bemærkninger fra forskellige interessenter, herunder medlemsstaternes offentlige myndigheder, miljøorganisationer og ikkestatslige organisationer, akademiske institutioner og forskningsinstitutioner, virksomheder og erhvervsorganisationer samt borgere fra lande i og uden for Unionen. Interessenterne noterede sig den klare procedure, der er indført med henblik på vedtagelsen af den delegerede forordning. Flere svar omhandlede generelle aspekter af LULUCF-forordningen og indeholdt synspunkter om, hvordan politikrammen kunne forbedres med henblik på at opnå klimaneutralitet i 2050 samt klimaændringernes indvirkning på skovenes modstandsdygtighed. 
            
            
               3.JURIDISKE ASPEKTER AF DEN DELEGEREDE RETSAKT
            
            
               Med dette udkast til delegeret forordning ændres bilag IV til forordning (EU) 2018/841, idet et nyt afsnit C tilføjes. Afsnit C består af en tabel, hvori der fastsættes skovreferenceniveauer, som medlemsstaterne skal anvende i perioden 2021-2025.
            
            
               KOMMISSIONENS DELEGEREDE FORORDNING (EU) …/…
            
            
               af 28.10.2020
            
         
         
            
               om ændring af bilag IV til Europa-Parlamentets og Rådets forordning (EU) 2018/841 for så vidt angår de skovreferenceniveauer, som medlemsstaterne skal anvende i perioden 2021-2025
            
            
               (EØS-relevant tekst)
            
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets forordning (EU) 2018/841 af 30. maj 2018 om medtagelse af drivhusgasemissioner og -optag fra arealanvendelse, ændret arealanvendelse og skovbrug i klima- og energirammen for 2030 og om ændring af forordning (EU) nr. 525/2013 og afgørelse nr. 529/2013/EU
                  6
               , særlig artikel 8, stk. 8, og
            
            
               ud fra følgende betragtninger:
            
            
               (1)Medlemsstaterne har forelagt Kommissionen deres nationale regnskabsplaner for skovbrug, herunder et foreslået skovreferenceniveau, for perioden 2021-2025.
            
            
               (2)I henhold til artikel 8, stk. 6, i forordning (EU) 2018/841 har Kommissionen foretaget en teknisk vurdering af de nationale regnskabsplaner for skovbrug, som medlemsstaterne havde forelagt, med henblik på at vurdere, i hvilket omfang de foreslåede skovreferenceniveauer er i overensstemmelse med de principper og krav, som er fastsat i artikel 8, stk. 4 og 5, og i artikel 5, stk. 1, i den nævnte forordning.
            
            
               (3)Som pålagt ifølge artikel 8, stk. 6, i forordning (EU) 2018/841 og i tråd med det tilsagn, der blev givet i forbindelse med forhandlingerne om samme forordning, jf. erklæringen om inddragelse af eksperter, der er rettet til Europa-Parlamentet, nedsatte Kommissionen den 30. oktober 2018 en ekspertgruppe under Kommissionen
                  7
                ("ekspertgruppen"), som skulle bistå Kommissionen med at foretage den tekniske vurdering. Ekspertgruppen omfatter bl.a. eksperter, der er udnævnt af medlemsstaterne, enkeltpersoner, der er udnævnt personligt og handler uafhængigt og i offentlighedens interesse, repræsentanter for forskningsorganisationer og ikkestatslige organisationer samt interessenter. 
            
            
               (4)På grundlag af ekspertgruppens synspunkter og den tekniske vurdering udstedte Kommissionen tekniske anbefalinger til medlemsstaterne for at lette den tekniske revision af de foreslåede skovreferenceniveauer. Kommissionen offentliggjorde de tekniske anbefalinger den 18. juni 2019
                  8
               .
            
            
               (5)I overensstemmelse med artikel 8, stk. 7, i forordning (EU) 2018/841 og på grundlag af den tekniske vurdering og de tekniske anbefalinger reviderede medlemsstaterne deres nationale regnskabsplaner for skovbrug og foreslog i nogle tilfælde skovreferenceniveauer, og de underrettede Kommissionen herom. Kommissionen offentliggjorde de foreslåede og i nogle tilfælde reviderede skovreferenceniveauer den 25. februar 2020. 
            
            
               (6)Ekspertgruppen tilsluttede sig, at de skovreferenceniveauer, som Kommissionen foreslår at optage i bilag IV til forordning (EU) 2018/841, er fastsat i overensstemmelse med de principper og krav, som er fastsat i artikel 8, stk. 4 og 5, og artikel 5, stk. 1, i forordning (EU) 2018/841. 
            
            
               (7)Kommissionen bør derfor fastsætte de skovreferenceniveauer, som medlemsstaterne skal anvende i perioden 2021-2025.
            
            
               (8)Denne forordning er i overensstemmelse med udtalelsen fra Kommissionens Ekspertgruppe om Arealanvendelse, Ændringer i Arealanvendelse og Skovbrug —
            
            
               VEDTAGET DENNE FORORDNING:
            
            
               Artikel 1
            
            
               Bilag IV til forordning (EU) 2018/841 ændres som anført i bilaget til nærværende forordning.
            
            
               Artikel 2
            
            
               Denne forordning træder i kraft på tyvendedagen efter offentliggørelsen i Den Europæiske Unions Tidende.
            
            
               Denne forordning er bindende i alle enkeltheder og gælder umiddelbart i hver medlemsstat.
            
         
         
            
               Udfærdiget i Bruxelles, den 28.10.2020.
            
            
               
                     På Kommissionens vegne
               
               
                     Formand
                     Ursula VON DER LEYEN
               
            
         
         
            
                  
                     (1)
                  
                        EUT L 156 af 19.6.2018, s. 1.
               
               
                  
                     (2)
                  
                        Kommissionens Ekspertgruppe om Arealanvendelse, Ændringer i Arealanvendelse og Skovbrug (LULUCF) (E03638).
               
               
                  
                     (3)
                  
                        Repræsentanter for Det Forenede Kongerige deltog i ekspertgruppen indtil udtrædelsesdatoen.
               
               
                  
                     (4)
                  
                        http://ec.europa.eu/transparency/regexpert/index.cfm?do=groupDetail.groupDetail&groupID=3638&news=1
               
               
                  
                     (5)
                  
                        http://ec.europa.eu/transparency/regexpert/index.cfm?do=groupDetail.groupMeeting&meetingId=12931
               
               
                  
                     (6)
                  
                        EUT L 156 af 19.6.2018, s. 1. 
               
               
                  
                     (7)
                  
                        Kommissionens Ekspertgruppe om Arealanvendelse, Ændringer i Arealanvendelse og Skovbrug (LULUCF) (E03638).
               
               
                  
                     (8)
                  
                        Arbejdsdokument fra Kommissionens tjenestegrene SWD(2019) 213 final af 18. juni 2019 om vurdering af de nationale regnskabsplaner for skovbrug.
               
            
      
    ---documentbreak--- 
      
         
         
            
               BILAG 
            
            
               I bilag IV til forordning (EU) 2018/841 tilføjes følgende afsnit C:
            
            
               "C. De skovreferenceniveauer, som medlemsstaterne skal anvende i perioden 2021-2025 
            
            
                     
                        Medlemsstat
                     
                  
                  
                     
                        Skovreferenceniveauet i perioden 2021-2025 i ton CO2-ækvivalenter pr. år 
                     
                  
               
                     
                        Belgien
                     
                  
                  
                     
                        -1 369 009
                     
                  
               
                     
                        Bulgarien
                     
                  
                  
                     
                        -5 105 986
                     
                  
               
                     
                        Den Tjekkiske Republik
                     
                  
                  
                     
                        -6 137 189
                     
                  
               
                     
                        Danmark
                     
                  
                  
                     
                        +354 000
                     
                  
               
                     
                        Tyskland
                     
                  
                  
                     
                        -34 366 906
                     
                  
               
                     
                        Estland
                     
                  
                  
                     
                        -1 750 000
                     
                  
               
                     
                        Irland
                     
                  
                  
                     
                        +112 670
                     
                  
               
                     
                        Grækenland
                     
                  
                  
                     
                        -2 337 640
                     
                  
               
                     
                        Spanien
                     
                  
                  
                     
                        -32 833 000
                     
                  
               
                     
                        Frankrig
                     
                  
                  
                     
                        -55 399 290
                     
                  
               
                     
                        Kroatien
                     
                  
                  
                     
                        -4 368 000
                     
                  
               
                     
                        Italien
                     
                  
                  
                     
                        -19 656 100
                     
                  
               
                     
                        Cypern
                     
                  
                  
                     
                        -155 779
                     
                  
               
                     
                        Letland
                     
                  
                  
                     
                        -1 709 000
                     
                  
               
                     
                        Litauen
                     
                  
                  
                     
                        -5 164 640
                     
                  
               
                     
                        Luxembourg
                     
                  
                  
                     
                        -426 000
                     
                  
               
                     
                        Ungarn
                     
                  
                  
                     
                        -48 000
                     
                  
               
                     
                        Malta
                     
                  
                  
                     
                        -38
                     
                  
               
                     
                        Nederlandene
                     
                  
                  
                     
                        -1 531 397
                     
                  
               
                     
                        Østrig
                     
                  
                  
                     
                        -4 533 000
                     
                  
               
                     
                        Polen
                     
                  
                  
                     
                        -28 400 000
                     
                  
               
                     
                        Portugal
                     
                  
                  
                     
                        -11 165 000
                     
                  
               
                     
                        Rumænien
                     
                  
                  
                     
                        -24 068 200
                     
                  
               
                     
                        Slovenien
                     
                  
                  
                     
                        -3 270 200
                     
                  
               
                     
                        Slovakiet
                     
                  
                  
                     
                        -4 827 630
                     
                  
               
                     
                        Finland
                     
                  
                  
                     
                        -29 386 695
                     
                  
               
                     
                        Sverige
                     
                  
                  
                     
                        -38 721 000
                     
                  
               
                     
                        Det Forenede Kongerige
                     
                  
                  
                     
                        -20 701 550
                     
                  
               
               "